32. ΝΟΜΟΣ υπ’ αριθ. 695 της 13/16 Σεπτ. 1977 (ΦΕΚ Α΄ 264) Περί ρυθμίσεως θεμάτων τινών του διδακτικού και εποπτικού προσωπικού των Μειονοτικών Σχολείων και της Ειδικής Παιδαγωγικής Ακαδημίας. Άρθρ.1.-1.α)Η θέσις του Γενικού Επιθεωρητού μειονοτικών σχολείων περιλαμβάνεται εντός του συνολικού αριθμού των θέσεων του άρθρ. 40 του Νόμ. 309/1976. β)Η έδρα του Γενικού Επιθεωρητού μειονοτικών σχολείων ορίζεται εκάστοτε δι’ αποφάσεως του Υπουργού Εθνικής Παιδείας και Θρησκευμάτων. γ)Η πλήρωσις της θέσεως του Γενικού Επιθεωρητού μειονοτικών σχολείων ενεργείται δια Π.Δ/τος εκδιδομένου τη προτάσει του Υπουργού Εθνικής Παιδείας και Θρησκευμάτων μετά γνώμην του οικείου Υπηρεσιακού Συμβουλίου, είτε ανεξαρτήτως σειράς εκ των κατά τας κειμένας διατάξεις προκρινομένων προς κατάληψιν θέσεων Γενικών Επιθεωρητών Μέσης Εκπαιδεύσεως δια προαγωγής αυτών, είτε εκ των υπηρετούντων Γενικών Επιθεωρητών δια μεταθέσεως. 2.α)Αι θέσεις των Επιθεωρητών μειονοτικών σχολείων ορίζονται εις τέσσαρας περιλαμβανόμεναι εντός του συνολικού αριθμού των θέσεων του άρθρ. 20 του Νόμ. 309/1976. Ούτοι εδρεύουν ανά δύο εις Ξάνθην και Κομοτηνήν. Αι διατάξεις του άρθρ. 19 παρ. 3 του Νόμ. 309/1976 «περί οργανώσεως και διοικήσεως της Γενικής Εκπαιδεύσεως» έχουν και εν προκειμένω εφαρμογήν. β)Η πλήρωσις των θέσεων των Επιθεωρητών μειονοτικών σχολείων ενεργείται δια Π.Δ/τος εκδιδομένου τη προτάσει του Υπουργού Εθνικής Παιδείας και Θρησκευμάτων μετά γνώμην του οικείου Υπηρεσιακού Συμβουλίου, εκ των κατά τας κειμένας διατάξεις προκρινομένων δια την κατάληψιν θέσεων Επιθεωρητών Δημοτικής Εκπαιδεύσεως ή εκ των υπηρετούντων, ανεξαρτήτως σειράς, δια προαγωγής ή μεταθέσεως. 3.Η γνώσις της Τουρκικής γλώσσας εκτιμάται ιδιαιτέρως κατά την πλήρωσιν των θέσεων Γενικού Επιθεωρητού και Επιθεωρητών μειονοτικών σχολείων. Οι τοποθετούμενοι εις τας θέσεις ταύτας υποβάλλονται εις ταχύρρυθμον εκπαίδευσιν οργανουμένην υπό του Κέντρου Εκπαιδευτικών Μελετών και Επιμορφώσεως. 4.Εις τα οικεία Υπηρεσιακά Συμβούλια Δημοτικής και Μέσης Εκπαιδεύσεως των Νομών Ξάνθης, Ροδόπης και Έβρου μετέχουν μετά ψήφου ο Γενικός Επιθεωρητής και οι Επιθεωρηταί μειονοτικών σχολείων, εφ’ όσον συζητούνται θέματα της αρμοδιότητός των. 5.Θέματα σχετικά με την σύνταξιν εκθέσεων ουσιαστικών προσόντων υπό του Εποπτικού προσωπικού των μειονοτικών σχολείων δια το υπ’ αυτό προσωπικόν ρυθμίζονται δι’ αποφάσεων του Υπουργού Εθνικής Παιδείας και Θρησκευμάτων. 6.Ο Γενικός Επιθεωρητής και οι Επιθεωρηταί των μειονοτικών σχολείων μετατίθενται εις άλλας εκπαιδευτικάς περιφερείας κατά τας εκάστοτε κειμένας διατάξεις, μετά επταετή δε συνεχή υπηρεσίαν μετατίθενται τη αιτήσει των υποχρεωτικώς, λαμβανομένης υπ’ όψιν υπό του Υπηρεσιακού Συμβουλίου και της προτιμήσεώς των ως προς τον τόπον μεταθέσεως. 7.Αι ειδικώτεραι αρμοδιότητες και τα καθήκοντα του Γενικού Επιθεωρητού και των Επιθεωρητών μειονοτικών σχολείων ορίζονται δι’ αποφάσεων του Υπουργού Εθνικής Παιδείας και Θρησκευμάτων. 8.Δια τας εκτός έδρας μετακινήσεις του εποπτικού προσωπικού δι’ εκτέλεσιν υπηρεσίας, ισχύουν αι εκάστοτε κείμεναι διατάξεις, περί μετακινήσεως εκτός έδρας των δημοσίων υπαλλήλων επιτρεπομένων παρεκκλίσεων καθοριζομένων δια κοινών αποφάσεων των Υπουργών Προεδρίας, Εθνικής Παιδείας και Θρησκευμάτων και Οικονομικών. Αι αναγκαίαι πιστώσεις δι’ έξοδα κινήσεως εκτός έδρας εγγράφονται κατ’ έτος εις τον προϋπολογισμόν του Υπουργείου Εθνικής Παιδείας και Θρησκευμάτων (Υπηρεσία Εκπαιδεύσεως Ελ(Μετά την σελ. 284,12) Σελ.284,13 Μειονοτικά Σχολεία 32.Γ.ι.32 ληνοπαίδων Εξωτερικού και Ξένων και Μειονοτικών Σχολείων). Άρθρ.2.-1.Τον Γενικόν Επιθεωρητήν μειονοτικών σχολείων, απόντα, ελλείποντα ή κωλυόμενον αναπληροί ο αρχαιότερος των Επιθεωρητών μειονοτικών σχολείων. 2.Τον Επιθεωρητήν των μειονοτικών σχολείων απόντα, ελλείποντα ή κωλυόμενον αναπληροί ο υπηρετών εν τη αυτή πόλει έτερος Επιθεωρητής μειονοτικών σχολείων. 3.Παρά τω Γενικώ Επιθεωρητή και τοις Επιθεωρηταίς μειονοτικών σχολείων τοποθετούνται κατά προτίμησιν εκπαιδευτικοί λειτουργοί και διοικητικοί υπάλληλοι γνώσται της Τουρκικής γλώσσης ή ετέρων γλωσσών. Άρθρ.3.-1.Παρά τη Ειδική Παιδαγωγική Ακαδημία Θεσσαλονίκης (Ε.Π.Α.Θ.) συνιστώνται αι κάτωθι θέσεις, προστιθέμεναι εις τας προβλεπομένας υπό του άρθρ. 10 του Ν.Δ. 842/71, του άρθρ. 6 του Ν.Δ. 1075/71 και του άρθρ. 1 του Ν.Δ. 143/73 αντιστοίχους τοιαύτας : Κλάδος Α2 Πτυχιούχων Πανεπιστημιακών Σχολών 2 θέσεις Καθηγητών Φιλολόγων επί βαθμοίς 4ω έως 2ω. Μία θέσις Καθηγητού Μαθηματικών επί βαθμοίς 4ω έως 2ω. Αι ανωτέρω θέσεις αναδιαρθρώθησαν δια της παρ. 1 άρθρ. 11 Νόμ. 817/1978 (τόμ. 32 σελ. 116,17). 2.Καθήκοντα Υποδιευθυντού της Ε.Π.Α.Θ. ασκεί ο ανώτερος, εν τω βαθμώ Καθηγητής αυτής και εν ισοβαθμία ο αρχαιότερος. 3.α)Αι κεναί θέσεις του τακτικού εκπαιδευτικού προσωπικού της Ειδικής Παιδαγωγικής Ακαδημίας Θεσσαλονίκης πληρούνται δια διορισμού ή μετατάξεως ή μεταθέσεως εκ των εχόντων τα κατά τας κειμένας διατάξεις προσόντα. β)Η πλήρωσις ενεργείται δι’ αποφάσεως του Υπουργού Εθνικής Παιδείας και Θρησκευμάτων εκδιδομένης μετά γνώμην του οικείου Υπηρεσιακού Συμβουλίου. 4.α)Μέχρι της πληρώσεως των θέσεων του διδακτικού προσωπικού της Ειδικής Παιδαγωγικής Ακαδημίας Θεσσαλονίκης ή εάν εξαιρετικαί υπηρεσιακαί ανάγκαι το επιβάλλουν, δύναται να αποσπώνται παρ’ αυτή Εκπαιδευτικοί αντιστοίχων Κλάδων της Μέσης Εκπαιδεύσεως ή των Παιδαγωγικών Ακαδημιών δι’ αποφάσεως του Υπουργού Εθνικής Παιδείας και Θρησκευμάτων εκδιδομένης μετά πρότασιν του Διευθυντού της Ειδικής Παιδαγωγικής Ακαδημίας Θεσσαλονίκης και σύμφωνον γνώμην του Υπουργείου Βορείου Ελλάδος. β)Η απόσπασις ενεργείται δι’ έν ακαδημαϊκόν έτος δυναμένη να ανανεούται εφ’ όσον εξακολουθούν υφιστάμενοι οι λόγοι οι προκαλέσαντες ταύτην. Σελ. 284,14 γ)Το κατ’ απόσπασιν υπηρετούν διδακτικόν προσωπικόν προαγόμενον εις βαθμούς συνεπαγομένους μετάθεσιν εκ της οργανικής των θέσεως κατά την διάρκειαν της αποσπάσεως δύναται δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά ητιολογημένην γνώμην του Διευθυντού της Σχολής να εξακολουθήση υπηρετών εν τη Σχολή, εφ’ όσον τούτο επιβάλλουν εξαιρετικαί υπηρεσιακαί ανάγκαι και μέχρις άρσεως των αναγκών τούτων. 5.Το διδακτικόν προσωπικόν της Ειδικής Παιδαγωγικής Ακαδημίας δεν δύναται να μετατεθή τη αιτήσει του προ της παρόδου πενταετίας από της τοποθετήσεώς του. Δύναται όμως δια λόγους υπηρεσιακού συμφέροντος να μετατεθή και ενωρίτερον εκ της Σχολής δι’ αποφάσεως του Υπουργού Εθνικής Παιδείας και Θρησκευμάτων, μετά πρότασιν του Διευθυντού της Σχολής και σύμφωνον γνώμην του αρμοδίου Υπηρεσιακού Συμβουλίου. 6.Το διδακτικόν προσωπικόν της Ειδικής Παιδαγωγικής Ακαδημίας εξελίσσεται βαθμολογικώς, καθ’ ον εκάστοτε τρόπον και το διδακτικόν προσωπικόν των αντιστοίχων κλάδων των λοιπών Παιδαγωγικών Ακαδημιών. Δια Π.Δ/των εκδιδομένων προτάσει των Υπουργών Εθνικής Παιδείας και Θρησκευμάτων και Οικονομικών δύναται να καθορίζεται η διάρθρωσις των θέσεων του διδακτικού προσωπικού κατά κλάδους, βαθμούς και μισθολογικά κλιμάκια επί τω τέλει προσαρμογής προς τας εκάστοτε κειμένας διατάξεις περί του διδακτικού προσωπικού των Παιδαγωγικών Ακαδημιών. 7.Κατά την πρόσληψιν και τον διορισμόν μουσουλμάνων διδασκάλων εις τα μειονοτικά σχολεία προτιμώνται οι απόφοιτοι της Ειδικής Παιδαγωγικής Ακαδημίας Θεσσαλονίκης. 8.Μαθηταί Μουσουλμάνοι το θρήσκευμα, κεκτημένοι ενδεικτικού Ε΄ τάξεως εξαταξίου Γυμνασίου ή Β΄ τάξεως Λυκείου ή απόφοιτοι Ιεροδιδασκαλείου εισάγονται κατόπιν εξετάσεων εις την προκαταρκτικήν τάξιν της Ε.Π.Α.Θ. Οι απόφοιτοι των μειονοτικών Γυμνασίων εισάγονται υπό τους αυτούς όρους εις την πρώτην κανονικήν τάξιν της Ε.Π.Α.Θ. Η εξεταστέα δι’ άπαντας τους ανωτέρω ύλη καθορίζεται δι’ αποφάσεων του Υπουργού Εθνικής Παιδείας και Θρησκευμάτων. Τα προσόντα εισαγωγής εις την Ε.Π.Α.Θ. δύνανται να ορίζωνται και άλλως δι’ αποφάσεων του Υπουργού Εθνικής Παιδείας και Θρησκευμάτων. Δια των αυτών αποφάσεων καθορίζονται και αι ειδικώτεραι λεπτομέρειαι εφαρμογής της παρούσης διατάξεως. 32.Γ.ι.32 Μειονοτικά Σχολεία 9.Οι απόφοιτοι της Ειδικής Παιδαγωγικής Ακαδημίας διορίζονται δημόσιοι εκπαιδευτικοί λειτουργοί των μειονοτικών σχολείων. Δια Π.Δ/των εκδιδομένων τη προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων και Οικονομικών καθορίζονται τα της συστάσεως των θέσεων, κλάδων και βαθμών, τα του τρόπου διορισμού, τα της δοκιμαστικής υπηρεσίας, τα των υποχρεώσεων, περιορισμών και άρσεως της δημοσιοϋπαλληλικής ιδιότητος προαγωγής, μεταθέσεως, μισθοδοσίας, πειθαρχικού δικαίου, τα της λύσεως της υπαλληλικής σχέσεως ως και πάντα τα συναφή υπηρεσιακά θέματα. 10.Δι’ αποφάσεων του Υπουργού Εθνικής Παιδείας και Θρησκευμάτων καθορίζονται τα καθήκοντα και αι αρμοδιότητες του Διευθυντού, του Υποδιευθυντού και των Καθηγητών της Ειδικής Παιδαγωγικής Ακαδημίας, έτι δε και : α)Τα σπουδαστικά θέματα, β)τα προγράμματα διδασκαλίας, τα διδακτικά και λοιπά βιβλία και εποπτικά μέσα διδασκαλίας, γ)τα θέματα στεγάσεως, δ)θέματα εσωτερικής λειτουργίας της Σχολής, ε)τα της οργανώσεως προκαταρκτικών τάξεων, ς)τα της οργανώσεως επιμορφωτικών μαθημάτων δια τους ημεδαπούς Μουσουλμάνους διδασκάλους και δημοσίους εκπαιδευτικούς ή τμημάτων ταχυρρύθμου εκπαιδεύσεως αυτών, ζ)θέματα οικονομικής φύσεως εν γένει, η)τα της εγγραφής των εις Πανεπιστημιακάς Σχολάς, θ)τα του τρόπου συντάξεως εκθέσεως ουσιαστικών προσόντων δια το διδακτικόν προσωπικόν, ι)τα της συστάσεως, οργανώσεως και λειτουργίας σχολικού ταμείου, τα της διοικήσεως και επιχορηγήσεως αυτού, τα της διαχειρίσεως των πόρων αυτού και παντός ετέρου συναφούς θέματος. Εις τας υπό στοιχεία ζ και ι περιπτώσεις συμπράττει και ο Υπουργός Οικονομικών. 11.α)Εις τας διατάξεις του άρθρ. 1 του Νόμ. 113/1975 «περί παροχής υγειονομικής περιθάλψεως εις τους σπουδαστάς των Σχολών αρμοδιότητος του Υπουργείου Εθνικής Παιδείας και Θρησκευμάτων» υπάγεται και η Ειδική Παιδαγωγική Ακαδημία Θεσσαλονίκης. β)Τα θέματα περί ων το άρθρ. 2 του ιδίου Νόμου δύναται, προκειμένου περί των σπουδαστών της Ειδικής Παιδαγωγικής Ακαδημίας Θεσσαλονίκης, να ρυθμίζωνται και διαφόρως από τα αυτά θέματα τα αφορώντα εις τους σπουδαστάς των λοιπών Δημοσίων Παιδαγωγικών Ακαδημιών, δια κοινών αποφάσεων των Υπουργών Εθνικής Παιδείας και Θρησκευμάτων και Κοινωνικών Υπηρεσιών. 12.Επί της Ειδικής Παιδαγωγικής Ακαδημίας ισχύουν κατά τα λοιπά αι εκάστοτε κείμεναι διατάξεις περί Παιδαγωγικών Ακαδημιών δια θέματα μη ρυθμιζόμενα ειδικώς υπό του παρόντος. Άρθρ.4.-1.α)Αι θέσεις των μη Μουσουλμάνων διδασκάλων δημοσίων υπαλλήλων των μειονοτικών σχολείων περιλαμβάνονται εντός του αριθμού των θέσεων του άρθρ. 16 του Νόμ. 309/1976, αι δε των καθηγητών εντός του αριθμού των θέσεων του άρθρ. 34 του αυτού Νόμου. β)Οι τοποθετούμενοι το πρώτον εις μειονοτικά σχολεία υποβάλλονται προ της αναλήψεως υπηρεσίας εις ταύτα εις ταχύρρυθμον μετεκπαίδευσιν βάσει προγράμματος καθοριζομένου δι’ αποφάσεως του Υπουργού Εθνικής Παιδείας και Θρησκευμάτων. 2.Μετά την συμπλήρωσιν πενταετούς πραγματικής υπηρεσίας εις μειονοτικά σχολεία, οι δημόσιοι εκπαιδευτικοί λειτουργοί μετατίθενται τη αιτήσει των, υποχρεωτικώς, λαμβανομένης υπ’ όψιν υπό του αρμοδίου Συμβουλίου και της προτιμήσεώς των ως προς τον τόπον μεταθέσεως. Εν πάση περιπτώσει και ανεξαρτήτως χρόνου παραμονής εν τω μειονοτικώ σχολείω, οι ανωτέρω λειτουργοί, εισηγήσει του Επιθεωρητού και εγκρίσει του Γενικού Επιθεωρητού δύνανται να τίθενται, δια λόγους δημοσίου συμφέροντος, εις την διάθεσιν του οικείου υπηρεσιακού συμβουλίου, προς τοποθέτησιν εις άλλα σχολεία. 3.Εις τους δημοσίους εκπαιδευτικούς λειτουργούς τους υπηρετούντας εις τα μειονοτικά σχολεία και το εποπτικόν προσωπικόν αυτών, χορηγείται μηνιαίον επίδομα ειδικών συνθηκών, καθοριζόμενον δια κοινών αποφάσεων των Υπουργών Οικονομικών και Εθνικής Παιδείας και Θρησκευμάτων. Το επίδομα τούτο καταβάλλεται και εις τους εκπαιδευτικούς και διοικητικούς υπαλλήλους τους υπηρετούντας εις τα Γραφεία του Εποπτικού Προσωπικού. 4.Προκειμένου πληρώσεως, δια διορισμού, θέσεων διδασκάλων μειονοτικών σχολείων προτιμώνται αι καταγόμενοι εκ της Δ. Θράκης ή ομογενείς προερχόμενοι εκ χωρών του εξωτερικού καθοριζομένων δι’ αποφάσεων του Υπουργού Εθνικής Παιδείας και Θρησκευμάτων. Κατά τα λοιπά ισχύουν αι διατάξεις του άρθρ. 4 παρ. 1 του Νόμ. 287/76, περί μέτρων αφορώντων εις τους υπηρετούντας εις παραμεθορίους περιοχάς δημοσίους υπαλλήλους. Άρθρ.5.-1.Εις το Μουσουλμανικόν Γυμνάσιον Κομοτηνής, ελλείψει Γυμνασιάρχου Μουσουλμάνου, Έλληνος υπηκόου, διορίζεται Διοικητικός Διευθυντής, Μουσουλμάνος Έλλην πολίτης, προτάσει της Εφορείας ή του Ιδρυτού και εγκρίσει του Νομάρχου, εις την ητιολογημένην κρίσιν του οποίου απόκειται η εκτίμησις των προσόντων του προτεινομένου. Η διάρκεια της ισχύος του διορισμού, αι προϋποθέσεις ανανεώσεως του διορισμού και αντικαταστάσεως του Διοικητικού Διευθυντού, ως και τα καθήκοντα αυτού καθορίζονται δι’ αποφάσεων του Υπουργού Εθνικής Παιδείας και Θρησκευμάτων. 2.Θέματα αφορώντα εις την λειτουργίαν και το προσωπικόν του ανωτέρω Γυμνασίου ρυθμίζονται δι’ αποφάσεων του Υπουργού Εθνικής Παιδείας και Θρησκευμάτων. (Μετά την σελ. 284,14) Σελ. 284,15 Τεύχος 650-Σελ.73 Μειονοτικά Σχολεία 32.Γ.ι.32 Άρθρ.6.-Δι’ αποφάσεων του Υπουργού Εθνικής Παιδείας και Θρησκευμάτων, δύναται να ορίζεται όπως εις μη Μουσουλμανικά σχολεία της Γενικής ή Επαγγελματικής Εκπαιδεύσεως της Δ. Θράκης διδάσκωνται και Τουρκιστί έν ή πλείονα μαθήματα. Δια των αυτών αποφάσεων ορίζονται τα προσόντα των οικείων εκπαιδευτικών λειτουργών, η φύσις της σχέσεως παροχής των υπηρεσιών των, οι μαθηταί δια τους οποίους η διδασκαλία αύτη είναι υποχρεωτική, τα προγράμματα διδασκαλίας, τα βιβλία και βοηθήματα, ως και παν έτερον συναφές θέμα. Άρθρ.7.-1.Δεν θίγονται δια των διατάξεων του παρόντος αι κατά περίπτωσιν αρμοδιότητες του Κέντρου Εκπαιδευτικών Μελετών και Επιμορφώσεως (Κ.Ε.Μ.Ε.) 2.Δι’ αποφάσεων του Υπουργού Εθνικής Παιδείας και Θρησκευμάτων ρυθμίζεται πάσα λεπτομέρεια αναγκαία δια την εφαρμογήν του παρόντος. 3.Μέχρις εκδόσεως των υπό του παρόντος Νόμου προβλεπομένων Υπουργικών Αποφάσεων εφαρμόζονται αι κατά την δημοσίευσιν του παρόντος κείμεναι διατάξεις. 4.Επιφυλασσομένης της ισχύος της προηγουμένης παραγράφου καταργείται πάσα γενική ή ειδική διάταξις αντικειμένη εις τας διατάξεις του παρόντος ή ρυθμίζουσα θέματα διεπόμενα υπ’ αυτού. 5.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ.284,16 Τεύχος 650-Σελ.74 32.Γ.ι.32 Μειονοτικά Σχολεία 